smcproject/ml-wiki-sentences huggingface dataset:
ധാബ് ഷേർ സിങ്‌വാല ലെ സാക്ഷരതാ നിരക്ക് 52.00 ശതമാനമാണ്.
ധാബ് ഷേർ സിങ്‌വാല ലെ 6 വയസ്സിനു താഴെയുള്ള കുട്ടികളുടെ എണ്ണം 193 ആണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 130 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 119 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99.23 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു ജാതി
ധാബ് ഷേർ സിങ്‌വാല ലെ 1,172 പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 74 - - ജനസംഖ്യ 389 200 189 കുട്ടികൾ (0-6) 36 21 15 പട്ടികജാതി 99 51 48 പട്ടിക വർഗ്ഗം 0 0 0 സാക്ഷരത 72.75 % 50.94 % 49.06 % ആകെ ജോലിക്കാർ 130 119 11 ജീവിതവരുമാനമുള്ള ജോലിക്കാർ 99.23 118 11 താത്കാലിക തൊഴിലെടുക്കുന്നവർ 238.89 46 8 ഫരീദ്‌കോട്ട്‌ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഫരീദ്‌കോട്ട്‌ ജില്ലയിലെ വില്ലേജുകൾ അവലംബങ്ങൾ
മോപ്സുവേസ്ത്യായിലെ തിയദോർ Theodore of Mopsuestia Theodore of Mopsuestia
അറിയപ്പെടുന്ന ക്രൈസ്തവ ദൈവശാസ്ത്രജ്ഞനും 392 മുതൽ 428 വരെ റോമൻ പ്രവിശ്യയായ കിഴക്കിലെ മോപ്സുവേസ്ത്യായിലെ മെത്രാപ്പോലീത്തയുമായിരുന്നു തിയദോർ (c. 350 - 428).
ജന്മസ്ഥലവും വിദ്യാകേന്ദ്രവും അന്ത്യോഖ്യാ ആയിരുന്നതുകൊണ്ട് അന്ത്യോഖ്യായിലെ തിയദോർ എന്നും ഇദ്ദേഹം അറിയപ്പെട്ടിരുന്നു.
അന്ത്യോഖ്യൻ വേദശാസ്ത്രകേന്ദ്രത്തിലെ വ്യാഖ്യാന പണ്ഡിതന്മാരിൽ അഗ്രഗണ്യനായാണ് ഇദ്ദേഹം പരിഗണിക്കപ്പെടുന്നത്.
റോമാ സാമ്രാജ്യത്തിന്റെ കിഴക്കിന്റെ പ്രവിശ്യയിലെ പ്രമുഖ നഗരമായിരുന്ന അന്ത്യോഖ്യയിലാണ് തിയോഡോർ ജനിച്ചത്.
തന്റെ ഗുരുവായ ദിയദോറസിനെയും ആത്മസുഹൃത്തായ ഇവാന്നീസ് ക്രിസോസ്തമസിനെയും തിയദോർ പരിചയപ്പെട്ടത് ഈ നഗരത്തിൽ വെച്ചാണ്.
ക്രിസോസ്റ്റമിന്റെ ചില എഴുത്തുകളിൽ നിന്ന് വ്യക്തമാകുന്നതനുസരിച്ച് ഒരു സമ്പന്ന കുടുംബത്തിലാണ് തിയദോർ ജനിച്ചത്.
തിയദോറിന്റെ പിതാവ് അന്ത്യോഖ്യയിൽ ഔദ്യോഗിക സ്ഥാനവും വഹിച്ചിരുന്നു.
അദ്ദേഹത്തിന്റെ പിതൃസഹോദരപുത്രനായ പീനിയസും, ഭരണകൂടത്തിൽ ഒരു പ്രധാന പദവി വഹിച്ചിരുന്നു.
അദ്ദേഹത്തിന്റെ സഹോദരൻ പോളിക്രോണിയസ് അപാമിയയിലെ മെത്രാപ്പോലീത്തയായിരുന്നു.
ക്രിസോസ്റ്റമിന്റെ സഹപാഠിയും സുഹൃത്തുമായാണ് തിയദോർ പരാമർശിക്കപ്പെടുന്നത്.
പിന്നീട് ഇസൗറിയൻ സെല്യൂക്യയുടെ ബിഷപ്പായിത്തീർന്ന മാക്സിമസ് ഇരുവരുടേയും പൊതുസുഹൃത്തായിരുന്നു.
അന്ത്യോഖ്യയിൽ പ്രശസ്തനായ ലിബാനിയൂസ് എന്ന ഗ്രീക്ക് തത്വശാസ്ത്ര പണ്ഡിതന്റെ പ്രഭാഷണങ്ങൾ കേൾക്കാൻ മൂവരും ഒരുമിച്ച് പോയിരുന്നു.
ഇത്തരം പ്രഭാഷണങ്ങൾ കേൾക്കാൻ തിയദോർ ബാല്യകാലം മുതലേ വളരെ തത്പരനായിരുന്നു എന്ന് സോസൊമനും എഴുതിയിട്ടുണ്ട്.
ക്രിസോസ്റ്റമിന്റെ എഴുത്തുകളിൽ തന്റെ സുഹൃത്തിന്റെ പഠനത്തോടുള്ള അതിയായ ഉത്സാഹത്തെ എടുത്തു പറയുന്നു.
അന്ത്യോഖ്യാ നഗരത്തിന്റെ ആഡംബരങ്ങളും തിയദോറിനെ അതിയായി ആകർഷിച്ചിരുന്നു.
എന്നാൽ അധികം വൈകാതെ മൂന്ന് സുഹൃത്തുക്കളും ലിബാനിയസിനെ വിട്ട് കാർട്ടീരിയസിന്റെയും ദിയദോറസിന്റെയും സന്യാസ വേദപഠനകേന്ദ്രങ്ങളിലേക്ക് മാറി.
കേസറിയായിലെ ബസേലിയോസും ഈ സന്യാസസമൂഹത്തോട് ചേർന്നാണ് നിലകൊണ്ടത്.
സന്യാസ വ്രതങ്ങൾ സ്വീകരിക്കുന്നതിന് മുമ്പ് തിയദോർ മാമ്മോദീസ സ്വീകരിച്ചിരുന്നോ എന്ന് വ്യക്തമല്ല.
സന്യാസജീവിതത്തിൽ ആകൃഷ്ടനായിരുന്ന തിയദോർ അവിടെ ബ്രഹ്മചര്യജീവിതം നയിച്ചു.
എന്നാൽ ഇതിനിടെ ഹെർമിയോൺ എന്ന പെൺകുട്ടിയുമായി പ്രണയത്തിലായ അദ്ദേഹം അവളുമായി വിവാഹത്തിന് ഒരുങ്ങി.
അങ്ങനെ തന്റെ പഴയ ജീവിതരീതിയിലേക്ക് മടങ്ങിയതിൽ ക്രിസോസ്റ്റം അദ്ദേഹത്തെ കുറ്റപ്പെടുത്തി.
തിയദോറിന്റെ വീഴ്ച എന്നാണ് ക്രിസോസ്റ്റം ഈ സംഭവത്തെ വിശേഷിപ്പിച്ചത്.
ഈ സംഭവം അവരുടെ ചെറിയ സന്യാസസമൂഹത്തെയും പ്രത്യേകിച്ച് ക്രിസോസ്റ്റോമിനെയും ദുഃഖിതരാക്കിത്തീർത്തു.
ഇതിനേത്തുടർന്നാണ് ക്രിസോസ്റ്റം, തന്റെ ആദ്യ കാല രചനകളിൽപെടുന്ന തീയദോറിനുള്ള രണ്ട് കത്തുകൾ എഴുതി അയച്ചത്.
378ൽ ദിയദോറസ് താർസൂസിലെ മെത്രാപ്പോലീത്ത ആകുന്നതുവരെ തിയദോർ അദ്ദേഹത്തിന്റെ ശിഷ്യനായി കഴിഞ്ഞു.
ഈ കാലഘട്ടത്തിലാണ് തിയദോറിന്റെ ബൈബിൾ സംബന്ധിയായ അറിവും വിശ്വാസവിഷയങ്ങളിലെ പരിജ്ഞാനവും വികസിച്ചത്.
ക്രിസോസ്റ്റമാകട്ടെ 374ൽ തന്നെ അവിടെനിന്ന് വേർപിരിഞ്ഞിരുന്നു.
അന്ത്യോഖ്യൻ പാരമ്പര്യത്തിൽ ദിയദോറസിന് കൈമാറിക്കിട്ടിയ വിശുദ്ധ ഗ്രന്ഥ വ്യാഖ്യാന തത്വങ്ങൾ തിയദോറും ഇക്കാലത്ത് അഭ്യസിച്ചു.
ക്രിസ്തുവിന്റെ വ്യക്തിത്വത്തിന്റെ ദൈവ-മനുഷ്യ സ്വഭാവങ്ങളുടെ ബന്ധത്തെ വിശദീകരിക്കുന്ന അന്ത്യോഖ്യൻ ക്രിസ്തുശാസ്ത്രത്തിന്റെ വാക്താവായി തിയദോർ മാറി.
ഇക്കാലത്താണ് ഒരു എഴുത്തുകാരൻ എന്ന നിലയിൽ അദ്ദേഹം പ്രശസ്തി നേടിയെടുത്തത്.
സങ്കീർത്തനങ്ങളുടെ ഒരു വ്യാഖ്യാനം അദ്ദേഹം എഴുതി.
മാർസെയ്‌ലെസിലെ ജെന്നാദിയസ് നൽകുന്ന വിവരണം അനുസരിച്ച് തിയദോർ ഇതിനോടകം അന്ത്യോഖ്യയിൽ ഒരു വൈദികനായി അഭിഷിക്തനായിരുന്നു.
അന്ത്യോഖ്യയിലെ ഇവാനീസ് തിയദോറിനെക്കുറിച്ച് എഴുതിയതിൽ നിന്ന് ലഭിക്കുന്ന സൂചന അനുസരിച്ച് തിയദോറിനെ 383ൽ അന്ത്യോഖ്യയിലെ പാത്രിയർക്കീസ് ഫ്ലാവിയാൻ പുരോഹിതനായി അഭിഷേകം ചെയ്തതു.
തന്റെ ഗുരുവായ ദിയദോറസിന്റെ സുഹൃത്തും സഹപ്രവർത്തകനുമായ ഫ്ലാവിയാന്റെ അരുമശിഷ്യനായി മാറാൻ തിയദോറിന് ഇതിനോടകം കഴിഞ്ഞിരുന്നു.
അന്ത്യോഖ്യയിലെ സഭയിൽ അക്കാലത്ത് നിലനിന്നിരുന്ന ഭിന്നതയിൽ മിലിത്തിയൻ പക്ഷത്തെ തിയദോർ പിന്തുണച്ചിരുന്നു എന്ന് ഇതിൽ നിന്ന് സൂചന ലഭിക്കുന്നു.
എന്നാൽ ആ കലഹങ്ങളിൽ അദ്ദേഹം നേരിട്ട് ഇടപെട്ടില്ല.
മനുഷ്യാവതാരത്തെക്കുറിച്ചുള്ള തിയോദോറിന്റെ മഹത്തായ ഗ്രന്ഥവും അദ്ദേഹത്തിന്റെ നിരവധി പഴയനിയമ വ്യാഖ്യാനങ്ങളും ജെന്നാദിയസിന്റെ അഭിപ്രായത്തിൽ ഈ കാലഘട്ടത്തിൽ എഴുതപ്പെട്ടവയാണ്.
ഒരു പ്രാസംഗികൻ എന്ന നിലയിലും താർക്കികൻ എന്ന നിലയിലും തിയദോർ ശ്രദ്ധേയനായി മാറിയ കാലഘട്ടമായിരുന്നു അത്.
392നുശേഷം താർസൂസിലേക്ക് പോയ അദ്ദേഹം അവിടെവെച്ച് മോപ്സുവേസ്ത്യായുടെ മെത്രാപ്പോലീത്തയായി അഭിഷിക്തനായി.
ദിയദോറസിന്റെ സ്വാധീനം ഇതിന് സഹായകമായി.
പിറാമസ് നദിക്കരയിൽ താർസൂസിനും ഇസ്സസിനും ഇടയിൽ, ആ രണ്ട് നഗരങ്ങളിൽ നിന്നും നാല്പത് മൈൽ വീതവും കടൽക്കരയിൽ നിന്ന് പന്ത്രണ്ട് മൈലും അകലയായി കിലിക്യാ പ്രദേശത്ത് സ്ഥിതി ചെയ്തിരുന്ന ഒരു പട്ടണമായിരുന്നു മോപ്സുവേസ്ത്യാ .
അവിടത്തെ രൂപതയിൽ ഒളിംപിയൂസിന്റെ പിൻഗാമിയായി തിയോദോർ രണ്ടാമൻ എന്ന പേരിൽ പുതിയ മെത്രാൻ സ്ഥാനമേറ്റു.
തിയദോറെറ്റ് എന്ന് അന്ത്യോഖ്യൻ സഭാനേതാവ് നൽകുന്ന വിവരണം അനുസരിച്ച് തിയദോർ തന്റെ ജീവിതത്തിന്റെ ശേഷിക്കുന്ന 36 വർഷവും മോപ്സുവേസ്ത്യായിൽ തുടർന്നു.
ഇദ്ദേഹത്തിന്റെ ഭരണകാലത്ത് ശ്രദ്ധേയമായ സംഭവങ്ങൾ ഒന്നും ഉണ്ടായില്ല എങ്കിലും നയപരമായ നിലപാടുകൾ എടുക്കുന്നതിൽ ഇദ്ദേഹം സമർത്ഥനായിരുന്നു.
ഇബാസ് മാറിസിന് എഴുതി അയച്ച പ്രസിദ്ധമായ കത്തിൽ തിയദോർ മോപ്സുവേസ്ത്യായിൽ ആര്യനിസം ഉന്മൂലനം ചെയ്തത് വിവരിക്കുന്നുണ്ട്.
യേശുക്രിസ്തുവിന്റെ ദൈവത്വവും മനുഷ്യത്വവും നിഷേധിച്ചിരുന്ന ആര്യനിസത്തിനെതിരെ തന്റെ ഗുരുവായ ദിയദോറസിനേപ്പോലെ തിയദോറും സന്ധിയില്ലാ സമരം നടത്തി.
ഇദ്ദേഹത്തിന്റെ നിരവധി കൃതികളും പ്രബോധനങ്ങളും ഇത് ശരിയാണെന്നതിന് ശക്തമായ തെളിവുകളാണ്.
അദ്ദേഹം ഇക്കാലത്ത് എഴുതിയ കുറേ കത്തുകളുടെ സമാഹാരം ' മുത്തുകളുടെ പുസ്തകം ' എന്ന പേരിൽ പിൽക്കാലത്ത് പ്രസിദ്ധമായി.
കിഴക്കിന്റെ സഭയിൽ വളരെ പ്രധാന്യം കല്പിക്കപ്പെട്ട ഒന്നായിരുന്നുവെങ്കിലും പിൽക്കാലത്ത് ഈ പുസ്തകം നഷ്ടമായി.
394ൽ കോൺസ്റ്റാന്റിനോപ്പിളിൽ നടന്ന സൂനഹദോസിൽ തിയദോർ പങ്കെടുത്തിരുന്നു.
അവിടെവെച്ച് റോമാ ചക്രവർത്തി തിയഡോഷ്യസ് ഒന്നാമനിൽ ദൈവശാസ്ത്രത്തിലുള്ള അദ്ദേഹത്തിന്റെ അഗാധപാണ്ഡിത്യംകൊണ്ടും പ്രഭാഷണമികവുകൊണ്ടും മതിപ്പുണ്ടാക്കാനും അദ്ദേഹത്തിന് കഴിഞ്ഞു.
അംബ്രോസിന്റെയും നസിയാൻസസിലെ ഗ്രിഗോറിയോസിന്റെയും ശിഷ്യത്വം സ്വീകരിച്ചിരുന്ന ചക്രവർത്തി അന്നുവരെ തിയദോറിനേപ്പോലെ ശ്രേഷ്ഠനായ ഒരു ഗുരുവിനെ താൻ ഇതുവരെ കണ്ടിട്ടില്ല എന്ന് പ്രഖ്യാപിച്ചു.
തിയദോറിനോടുള്ള ആദരവ് മുത്തച്ഛനെപ്പോലെ തിയോഡോഷ്യസ് 2ാമനും  തുടർന്നു.
പലപ്പോഴും അദ്ദേഹം തിയദോറിന് കത്തുകൾ എഴുതിയിരുന്നു.
397ൽ ഇവാനീസ് ക്രിസോസ്റ്റമിനെ കോൺസ്റ്റാന്റിനോപ്പിളിന്റെ മെത്രാപ്പോലീത്തയായി അർക്കാദിയൂസ് ചക്രവർത്തി നിയമിച്ചിരുന്നു.
അന്ത്യോഖ്യൻ ദൈവശാസ്ത്ര വീക്ഷണത്തിന്റെ മുന്നണിപ്പോരാളിയായിരുന്ന ക്രിസോസ്റ്റം ഇതിനോടകം സഭയിലെ വലിയ ഒരു വിഭാഗത്തിന് അനഭിമതനായിരുന്നു.
കോൺസ്റ്റാന്റിനോപ്പിൾ മെത്രാപ്പോലീത്തയുടെ വളരുന്ന പ്രതാപത്തിലും ദൈവശാസ്ത്ര വിഷയങ്ങളിലും സഭാഭരണത്തിലും അദ്ദേഹം പുലർത്തിയ നിലപാടുകളിലും അസ്വസ്ഥരായ അദ്ദേഹത്തിന്റെ എതിരാളികൾ അദ്ദേഹത്തെ സ്ഥാനഭൃഷ്ടനാക്കാൻ തീവ്രപരിശ്രമം നടത്തിക്കൊണ്ടിരുന്നു.
അലക്സാണ്ട്രിയയിലെ മെത്രാപ്പോലീത്തയായിരുന്ന തെയോഫിലോസ് ഈ നീക്കങ്ങൾക്ക് നേതൃത്വം നൽകി.
തന്റെ ആഡംബരഭ്രമത്തെ ക്രിസോസ്റ്റം എതിർത്തത് അർക്കാദിയൂസിന്റെ ഭാര്യയും ചക്രവർത്തിനിയുമായ യൂദോക്സിയായെയും ആഡംബരഭ്രമത്തെ ക്രിസോസ്റ്റം എതിർത്തതും ചൊടിപ്പിച്ചു.
തെയോഫിലോസ്  തന്റെ അനന്തരവനും അർക്കദിയാക്കോനും ഭാവി പിൻഗാമിയുമായ കൂറിലോസിന്റെ ഒപ്പം കോൺസ്റ്റാന്റിനോപ്പിളിൽ എത്തി യൂദോക്സിയായുടെ പിന്തുണയോടെ ക്രിസോസ്റ്റമിനെ അധികാരത്തിൽ നിന്ന് പുറത്താക്കുകയും നാടുകടത്തിക്കുകയും ചെയ്തു.
കപ്പദോക്ക്യായിലെ കോക്കസസ് പ്രദേശത്തേക്ക് നാടുകടത്തപ്പെട്ട അദ്ദേഹം അവിടെനിന്ന് തിയഡോറുമായി കത്തിടപാടുകളിൽ ഏർപ്പെട്ടു.
തിയഡോർ അചഞ്ചലമായ പിന്തുണയാണ് ക്രിസോസ്റ്റമിന് നൽകിയത്.
തിയദോറിന്റെ സ്നേഹം തനിക്ക് ഒരിക്കലും മറക്കാൻ കഴിയുകയില്ല, അത്രയും സത്യസന്ധവും ഊഷ്മളവും ആത്മാർത്ഥവും നിഷ്കളങ്കവും ചെറുപ്പകാലം മുതലേ കാത്തുസൂക്ഷിച്ചതും ഇപ്പോഴും പ്രകടമാകുന്നതും ആണ് അത് എന്ന് ക്രിസോസ്റ്റം എഴുതിയിരിക്കുന്നു.
ക്രിസോസ്റ്റമിനെതിരായ ശിക്ഷാനടപടികൾ അവസാനിക്കാനും അദ്ദേഹത്തെ കോൺസ്റ്റാന്റിനോപ്പിളിൽ തിരിച്ചെത്തിക്കാനും തിയദോർ വളരെയധികം പരിശ്രമിച്ചെങ്കിലും അതൊന്നും വിജയിച്ചില്ല.
നാടുകടത്തപ്പെട്ട് കഴിയവേ ആണ് ക്രിസോസ്റ്റം മരണപ്പെട്ടത്.
തിയദോറിന്റെ പ്രഭാവം മോപ്സുവേസ്ത്യായിൽ മാത്രം ഒരിക്കലും ഒതുങ്ങി നിന്നിരുന്നില്ല.
ഇബാസ് മാറിസിന് എഴുതിയ കത്തിൽ വിവരിക്കുന്നതുപോലെ അദ്ദേഹം എല്ലായിടത്തും "സത്യത്തിന്റെ ദൂതനും സഭയുടെ വൈദ്യനും" ആയി കണക്കാക്കപ്പെട്ടു.
"വളരെ ദൂരെയുള്ള സഭകൾ പോലും അദ്ദേഹത്തിന്റെ ഉപദേശങ്ങൾ സ്വീകരിച്ചു".
അന്ത്യോഖ്യയിലെ പാത്രിയർക്കീസായിരുന്ന ജോൺ ഒന്നാമൻ പറയുന്നത് പോലെ "കിഴക്കിന്റെ എല്ലാ സഭകളിലും തിരുവെഴുത്തുകൾ അവയിലൂടെ വിശദീകരിക്കപ്പെട്ടു"
തിയോഡോറിന്റെ അവസാന വർഷങ്ങൾ രണ്ട് വിവാദങ്ങളാൽ സങ്കീർണ്ണമായിരുന്നു.
418-ൽ പെലാജിയൻ നേതാക്കൾ സ്ഥാനഭ്രഷ്ടരാക്കപ്പെടുകയും പാശ്ചാത്യ രാജ്യങ്ങളിൽ നിന്ന് നാടുകടത്തപ്പെടുകയും ചെയ്‌തപ്പോൾ, അവർ തിയദോറിന്റെ അടുക്കൽ അഭയം തേടി.
ഇത് പരമാവധി പ്രയോജനപ്പെടുത്തിയ മാറിയസ് മെർക്കേറ്ററാണ് ഈ വസ്തുത രേഖപ്പെടുത്തിയിരിക്കുന്നത്.
തിയദോർ എഴുപത്തിയെട്ടാം വയസ്സിൽ മരിച്ചു.
ഫാക്കുണ്ടസ് വിവരിക്കുന്നതുപോലെ, സഭയുടെ സമാധാനത്തിലും മഹത്തായ പ്രശസ്തിയുടെ കൊടുമുടിയിലും അദ്ദേഹം യാത്രയായി.
സ്വന്തം ജീവിതകാലത്ത് തിയദോർ ഒരു യാഥാസ്ഥിതിക ക്രിസ്ത്യൻ ചിന്തകനായി കണക്കാക്കപ്പെട്ടിരുന്നു.
തിരഞ്ഞെടുക്കപ്പെട്ട കൃതികൾ മലയാളം തർജ്ജമകൾ ഇംഗ്ലീഷ് തർജ്ജകൾ അവലംബം
ടെലിമുണ്ടോ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എൻബിസി യൂണിവേഴ്സലിന്റെ ഉടമസ്ഥതയിലുള്ള ഒരു അമേരിക്കൻ സ്പാനിഷ് ഭാഷാ ടെലിവിഷൻ ശൃംഖലയാണ് ടെലിമുണ്ടോ (Telemundo).
1984 ലാണ് ഇത് സ്ഥാപിതമായത്.
ടെലിഗ്രാഫ് ഐലൻഡ് ഇംഗ്ലീഷ് വിലാസം https://ml.wikipedia.org/wiki/Telegraph_Island The location of Telegraph Island
ടെലിഗ്രാഫ് ഐലൻഡ് (ജാസിറാത്ത് അൽ മക്ലബ് അല്ലെങ്കിൽ  جزيرة_تليغراف,  ജാസിറാത്ത് Şaghīr എന്നും അറിയപ്പെടുന്നു) എൽഫിൻസ്റ്റൺ ഇൻലെറ്റ് അല്ലെങ്കിൽ ഖോർ ആഷ് ഷാമിൽ സ്ഥിതി ചെയ്യുന്നു.
മുസന്ദം ഉപദ്വീപിന്റെ തീരത്ത് നിന്ന് 400 മീറ്ററിൽ താഴെയുള്ള ഖസാബ് ഉൾക്കടലിന്റെ ഉൾവശത്ത് ഏറ്റവും കൂടുതൽ വലിപ്പമുള്ള തെക്കുഭാഗം 500 മീറ്ററിൽ താഴെയേയുള്ളൂ എങ്കിലും വളരെക്കുറച്ച് വലിപ്പം വരുന്ന ഷാം ഐലന്റ്, ഇവ രണ്ടും ഒമാനിലെ സുൽത്താനേറ്റിൻറെ ഭാഗങ്ങളാണ്.
ഇതിന് 160 മീറ്റർ നീളവും 90 മീറ്റർ വീതിയും, 1.1 ഹെക്ടർ വിസ്തൃതിയുണ്ട്.
1864-ൽ ദ്വീപിൽ പണിത ടെലിഗ്രാഫ്-കേബിൾ റിപീറ്റർ സ്റ്റേഷനിൽ നിന്നാണ് "ടെലിഗ്രാഫ്" എന്ന പേര് ലഭിച്ചത്.
ഹോർമൂസ് കടലിടുക്ക്
ദ്വീപിലെ പ്രവേശനം ഉയർന്ന മലനിരകളാൽ ചുറ്റപ്പെട്ട ഫ്യോർഡ് വഴിയാണ്.
ശ്രദ്ധേയമായ ഭൂഗർഭശാസ്ത്രം ആയ റോക്ക് സ്ട്രാറ്റ അറബിയൻ ടെക്റ്റോണിക് ഫലകത്തിൽ വലിയ സമ്മർദ്ദം ചെലുത്തുന്നതിൻറെ ഫലമായി (കീഴ്മേൽ മറിക്കുന്ന) യൂറേഷ്യൻ ഫലകത്തെ അഭിമുഖീകരിക്കുന്നതിന് കാരണമാകുന്നു.
പത്തൊൻപതാം നൂറ്റാണ്ടിൽ ബ്രിട്ടീഷ് റിപീറ്റർ സ്റ്റേഷനായാണ് ഇവിടം ഉപയോഗിച്ചിരുന്നത്.
ബ്രിട്ടീഷ് ഗൾഫ് അന്തർദേശീയ കേബിൾ ഉപയോഗിച്ച് കറാച്ചി ടെലഗ്രാഫിക് കേബിളിൽ ലണ്ടൻ ഭാഗമായി പേർഷ്യൻ ഗൾഫ് അന്തർവാഹിനി കേബിളിനൊപ്പം ടെലിഗ്രാഫിക് സന്ദേശങ്ങൾ മെച്ചപ്പെടുത്തുന്നതിനായി ഉപയോഗിച്ചു.
ഓപ്പറേറ്റർമാർക്ക് വളരെ എളുപ്പത്തിൽ പോസ്റ്റുചെയ്യാൻ കഴിയാത്തതിനാൽ കഠിനമായ വേനൽക്കാല ചൂടിലും പ്രാദേശിക ഗോത്രവർഗ്ഗങ്ങളുടെ ശത്രുതയിലും അവരുടെ ജീവിതം വളരെ അസ്വാസ്ഥ്യകരമായി മാറി.
ഇതുകാരണം ദ്വീപിലെ ചില സഞ്ചാര ഏജന്റുമാരും ജേർണലിസ്റ്റുകളും പറയുന്നതനുസരിച്ച്, ""വളഞ്ഞു ചുറ്റിത്തിരിഞ്ഞു"" എന്ന പ്രയോഗത്തിൽ, തീവ്രമായ ചൂട് എന്ന പരാമർശം ബ്രിട്ടീഷ് ഓഫീസർമാരെ നാഗരികതയിലേക്ക് തിരികെ കൊണ്ടുപോകാൻ പ്രേരിപ്പിച്ചു.
ഹോർമുസ് കടലിടുക്ക് വഴി യാത്ര തിരികെ ചുറ്റിതിരിഞ്ഞു ഇന്ത്യയിലേക്ക് എത്തി.
ഇന്ന്, ബ്രിട്ടീഷ് സാമ്രാജ്യത്തിന്റെ വിസ്മയകരമായ ഓർമപ്പെടുത്തലാണ് ടെലിഗ്രാഫ് ഐലൻഡ്.
1870-കളുടെ മധ്യത്തിൽ ഈ ദ്വീപ് അവർ ഉപേക്ഷിച്ചുപോയിരുന്നു.
റിപീറ്റർ സ്റ്റേഷന്റെയും ഓപ്പറേറ്റർ ക്വാർട്ടേഴ്സിന്റെയും തകർന്നടിഞ്ഞ അവശിഷ്ടങ്ങൾ മാത്രമേ ശേഷിച്ചുള്ളൂ.
പേർഷ്യൻ ഗൾഫ് മേഖലയിൽ വിനോദസഞ്ചാരം വികാസം പ്രാപിച്ചതിനാൽ ഈ ദ്വീപ് ചുറ്റുമുള്ള വെള്ളച്ചാട്ടങ്ങളും മീനുകളും സ്നോർക്കലും കാണാനായി സഞ്ചാരികൾ സന്ദർശകരായി ഇവിടെ എത്താറുണ്ട്.
എന്നിരുന്നാലും, തീവ്രമായ ചൂട് പ്രത്യേകിച്ച് വേനൽക്കാലത്ത് നിലനിൽക്കുന്നു.
മുസന്ദം ഉപദ്വീപിലെ ഭൂഗർഭശാസ്ത്രം
മുസന്ദം ഉപദ്വീപിലെ വടക്കൻ അറ്റത്ത് ഫ്യോർഡിൽ ടെലിഗ്രാഫ് ഐലൻഡ് സ്ഥിതിചെയ്യുന്നു.
ഭൂഗർഭശാസ്ത്രജ്ഞനായ ജോർജ്ജ് മാർട്ടിൻ ലീസ് പറയുന്നത് ഒമാൻ മലനിരകളുടെ ഭാഗമായ ഇത് "പേർഷ്യയെ പദവിയിലേക്ക് ഒരു സ്പർ പോലെ ഉയർത്തി"(ഇന്നത്തെ ഇറാൻ).
അറേബ്യൻ ടെക്റ്റോണിക് ഫലകത്തിന്റെ അരികിൽ ഒരു ഭാഗം, റോക്ക് സ്ട്രാറ്റ പ്ലേറ്റ് പോലെ വലിയ സമ്മർദത്തിന് വിധേയമാണ്.
യൂറേഷ്യൻ പ്ലേറ്റിനെയിത് കീഴ്മേൽ മറിക്കുന്നു.
ഇതിന്റെ ഫലമായി മുസ്സണ്ടം വടക്ക് ഏതാണ്ട് 6 മില്ലീമീറ്ററിൽ (0.24 ഇഞ്ച്) കൗതുകകരമായ രീതിയിൽ താഴേക്ക് നീങ്ങിക്കൊണ്ടിരിക്കുകയാണ്.
ഒരിക്കൽ ഭൂമിയിലേക്ക് ഒഴുകിയെത്തിയ ശുദ്ധജല ഉറവിടങ്ങൾ വെള്ളത്തിൽ മുങ്ങിയിരിക്കാം.
ലെതർ ബാഗുകളിൽ ശുദ്ധജലം ശേഖരിക്കാൻ കടലിലേക്ക് മുങ്ങിയ.
നാവികരുടെ കഥകളിൽ ഇത് ഉയർന്നുവരാൻ സാധ്യതയുണ്ട്.
പേർഷ്യൻ ഗൾഫ് ടെലിഗ്രാഫിക് കേബിൾ
പശ്ചാത്തലം ടെലിഗ്രാഫ് ഐലൻഡിലെ റിപീറ്റർ സ്റ്റേഷന്റെ അവശിഷ്ടങ്ങൾ
19-ാം നൂറ്റാണ്ടിൽ ബ്രിട്ടീഷ് സാമ്രാജ്യത്തിന്റെ വികാസം ബ്രിട്ടീഷുകാർ ലണ്ടനിൽ സർക്കാർ നിർദ്ദേശങ്ങൾ പുറപ്പെടുവിക്കാനും വിവരങ്ങൾ വേഗത്തിൽ സ്വീകരിക്കാനും പ്രാപ്തമാക്കാനായി ഒരു വേഗവും വിശ്വസനീയവുമായ ഒരു ആശയവിനിമയ സംവിധാനം ആവശ്യമായിരുന്നു.
1857-ലെ ഇന്ത്യൻ ലഹളയെ , തുടർന്ന് 1858-ൽ ഇന്ത്യയുടെ കീഴടങ്ങൽ ഈ ആവശ്യം ഊന്നിപ്പറഞ്ഞു.
1856 ആയപ്പോഴേക്കും ബ്രിട്ടനിൽ വടക്കേ ആഫ്രിക്കയും ഓട്ടൊമൻ സാമ്രാജ്യവും തമ്മിൽ ബന്ധിപ്പിക്കപ്പെട്ടിരുന്നു.
പേർഷ്യൻ ഗൾഫിലെ മെസൊപ്പൊട്ടാമിയയിലൂടെ ഒരു കേബിൾ നിർമ്മിക്കുന്നതിനുള്ള പദ്ധതി, ടർക്കുകൾ അനുമതി നൽകാതിരുന്നപ്പോൾ പരാജയപ്പെട്ടു.
അവലംബം ബാഹ്യ ലിങ്കുകൾ History of the Atlantic Cable Undersea Communications Cable Wireless Worldwide Archived 2013-03-27 at the Wayback Machine .
ടെലിഫെ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  {{ബദൽ:CURRENTYEAR}} {{ബദൽ:CURRENTMONTHNAME}} മുതൽ തുടരുന്നു.
[[വർഗ്ഗം:{{ബദൽ:CURRENTYEAR}} {{ബദൽ:CURRENTMONTHNAME}} മുതലുള്ള ഒറ്റവരി ലേഖനങ്ങൾ]]
പാരാമൗണ്ട് ഗ്ലോബലിന്റെ ഉടമസ്ഥതയിലുള്ള ഒരു അർജന്റീന ടെലിവിഷൻ ശൃംഖലയാണ് ടെലിഫെ (Telefe).
1990-ൽ അവെലിനോ പോർട്ടോയും മറ്റ് സഹകാരികളും ചേർന്നാണ് ഇത് സ്ഥാപിച്ചത്.
ബ്യൂണസ് ഐറിസിലാണ് ഇതിന്റെ ആസ്ഥാനം.
ടെലിഫോണി ഇംഗ്ലീഷ് വിലാസം https://ml.wikipedia.org/wiki/Telephony വിദൂരാശയവിനിമയത്തിൽ ആശയവിനിമയം നടത്തുന്നതിനായി പൊതുവായി ഉപയോഗിക്കുന്ന ഉപകരണസംവിധാനത്തെ ടെലിഫോണി ( / [invalid input: 'icon'] t ə ˈ l ɛ f ə n i / ) എന്നു പറയുന്നു, പൊതുവായി ടെലിഫോണുകൾ തമ്മിൽ ബന്ധിപ്പിക്കുന്ന സംവിധാനങ്ങളാണ് .
ശബ്ദം ഫാക്സ് അല്ലെങ്കിൽ മറ്റു വിവരങ്ങൾ ഇലക്രോണിക് പ്രേഷണം വഴി വക്താവിൽ നിന്നും ശ്രോതാവിലേക്ക് ടെലിഫോണുകൾ പോലുള്ള ഉപകരണങ്ങൾ മുഖാന്തരം ബന്ധിപ്പിക്കുന്ന സാങ്കേതികവിദ്യയാണ് ടെലിഫോണി .
അവലംബം ↑ Sangoma Glossary Archived 2012-02-24 at the Wayback Machine .
Telephony ↑ Search Unified Communications TechTarget Telephony Definition പുറത്തേക്കുള്ള കണ്ണികൾ
ടെലിറേഡിയോളജി ഇംഗ്ലീഷ് വിലാസം https://ml.wikipedia.org/wiki/Teleradiology ടെലിറേഡിയോളജി വഴി രോഗിയുടെ നെഞ്ചിന്റെ സിടി സ്കാൻ പ്രദർശിപ്പിക്കുന്നു.
മറ്റ് റേഡിയോളജിസ്റ്റുകളുമായും ഫിസിഷ്യൻമാരുമായും പഠനങ്ങൾ പങ്കിടുന്നതിനായി എക്സ്-റേ , സിടികൾ , എംആർഐകൾ എന്നിവ പോലുള്ള രോഗികളുടെ റേഡിയോളജിക്കൽ ചിത്രങ്ങൾ ഒരിടത്ത് നിന്ന് മറ്റൊരിടത്തേക്ക് കൈമാറുന്നതാണ് ടെലിറേഡിയോളജി .
ഇമേജിംഗ് നടപടിക്രമങ്ങൾ പ്രതിവർഷം ഏകദേശം 15% വളരുമ്പോൾ റേഡിയോളജിസ്റ്റ് ജനസംഖ്യയിലെ വർദ്ധന വെറും 2% മാത്രമായതിനാൽ ടെലിറേഡിയോളജി ഒരു വളർന്നുവരുന്ന സാങ്കേതികവിദ്യയാണ്.
ടെലിറേഡിയോളജി, റേഡിയോളജിസ്റ്റുകളെ രോഗിയുടെ സ്ഥലത്ത് ആയിരിക്കാതെ തന്നെ അവർക്ക് സേവനങ്ങൾ നൽകാൻ അനുവദിക്കുന്നു.
ഒരു എംആർഐ റേഡിയോളജിസ്റ്റ്, ന്യൂറോറഡിയോളജിസ്റ്റ്, പീഡിയാട്രിക് റേഡിയോളജിസ്റ്റ് അല്ലെങ്കിൽ മസ്കുലോസ്കെലെറ്റൽ റേഡിയോളജിസ്റ്റ് പോലുള്ള ഒരു സബ് സ്പെഷ്യലിസ്റ്റിനെ ആവശ്യമായി വരുമ്പോൾ ഇത് വളരെ പ്രധാനമാണ്, കാരണം ഈ പ്രൊഫഷണലുകൾ പൊതുവെ പകൽ സമയങ്ങളിൽ വലിയ മെട്രോപൊളിറ്റൻ പ്രദേശങ്ങളിൽ മാത്രമേ ജോലി ചെയ്യുന്നുള്ളൂ.
ടെലിറേഡിയോളജി, പരിശീലനം ലഭിച്ച സ്പെഷ്യലിസ്റ്റുകളെ 24/7 ലഭ്യമാകാൻ അനുവദിക്കുന്നു.
ടെലിറേഡിയോളജി, ഇന്റർനെറ്റ് , ടെലിഫോൺ ലൈനുകൾ, വൈഡ് ഏരിയ നെറ്റ്‌വർക്ക് , ലോക്കൽ ഏരിയ നെറ്റ്‌വർക്ക് (ലാൻ), ഏറ്റവും പുതിയ ഹൈടെക് ആയ കമ്പ്യൂട്ടർ ക്ലൗഡ് തുടങ്ങിയ സാധാരണ നെറ്റ്‌വർക്ക് സാങ്കേതികവിദ്യകൾ ഉപയോഗിക്കുന്നു.
ചിത്രങ്ങൾ പ്രക്ഷേപണം ചെയ്യുന്നതിനും ഒരു പ്രത്യേക പഠനത്തിനായി നൂറുകണക്കിന് ചിത്രങ്ങൾ ഫലപ്രദമായി വിശകലനം ചെയ്യാൻ റേഡിയോളജിസ്റ്റിനെ പ്രാപ്തമാക്കുന്നതിനും പ്രത്യേക സോഫ്‌റ്റ്‌വെയർ ഉപയോഗിക്കുന്നു.
നൂതന ഗ്രാഫിക്സ് പ്രോസസ്സിംഗ്, വോയ്സ് റെക്കഗ്നിഷൻ, ആർട്ടിഫിഷ്യൽ ഇന്റലിജൻസ്, ഇമേജ് കംപ്രഷൻ തുടങ്ങിയ സാങ്കേതിക വിദ്യകൾ ടെലിറേഡിയോളജിയിൽ ഉപയോഗിക്കാറുണ്ട്.
ടെലി റേഡിയോളജിയിലൂടെയും മൊബൈൽ ഡികോം വ്യൂവറുകളിലൂടെയും ചിത്രങ്ങൾ ആശുപത്രിയുടെ മറ്റൊരു ഭാഗത്തേക്കോ ലോകമെമ്പാടുമുള്ള മറ്റ് സ്ഥലങ്ങളിലേക്കോ അയയ്ക്കാൻ കഴിയും.
റിപ്പോർട്ടുകൾ
എമർജൻസി റൂം കേസുകൾക്കും മറ്റ് അത്യാഹിത കേസുകൾക്കും ഒരു പ്രാഥമിക റീഡ് അല്ലെങ്കിൽ രോഗിയുടെ ഔദ്യോഗിക രേഖയ്ക്കും ബില്ലിംഗിലെ ഉപയോഗത്തിനും ഒരു ഫൈനൽ റീഡ് ടെലിറേഡിയോളജിസ്റ്റുകൾക്ക് നൽകാനാകും.
പ്രാഥമിക റിപ്പോർട്ടുകളിൽ എല്ലാ പ്രസക്തമായ കണ്ടെത്തലുകളും ഏതെങ്കിലും നിർണായക കണ്ടെത്തലുകൾക്കുള്ള ഫോൺ കോളും ഉൾപ്പെടുന്നു.
ചില ടെലിറേഡിയോളജി സേവനങ്ങൾക്ക് ടേൺറൗണ്ട് സമയം വളരെ വേഗത്തിലാണ്.
ടെലിറേഡിയോളജി ഫൈനൽ റിപ്പോർട്ടുകൾ അടിയന്തിരവും അല്ലാത്തതുമായ പഠനങ്ങൾക്കായി നൽകാവുന്നതാണ്.
അന്തിമ റിപ്പോർട്ടുകളിൽ എല്ലാ കണ്ടെത്തലുകളും ഉൾപ്പെടുന്നു.
ഏതെങ്കിലും നിർണായക കണ്ടെത്തലുകൾ ഗുണനിലവാരമുള്ള സേവനങ്ങളുടെ അടയാളങ്ങളാണ്.
ടെലിറേഡിയോളജി പ്രിലിമിനറി അല്ലെങ്കിൽ ഫൈനൽ റിപ്പോർട്ടുകൾ എല്ലാ ഡോക്ടർമാർക്കും ആശുപത്രികളിലെ ഓവർഫ്ലോ പഠനങ്ങൾക്കും നൽകാവുന്നതാണ്.
ഉപസ്പെഷ്യാലിറ്റികൾ
ചില ടെലിറേഡിയോളജിസ്റ്റുകൾ ഫെലോഷിപ്പ് പരിശീലനം നേടിയവരും ന്യൂറോറേഡിയോളജി, പീഡിയാട്രിക് ന്യൂറോ റേഡിയോളജി, തൊറാസിക് ഇമേജിംഗ്, മസ്‌കുലോസ്‌കെലെറ്റൽ റേഡിയോളജി, മാമോഗ്രഫി, ന്യൂക്ലിയർ കാർഡിയോളജി തുടങ്ങിയ ബുദ്ധിമുട്ടുള്ള മേഖലകൾ ഉൾപ്പെടെ വിവിധ തരത്തിലുള്ള സബ്‌സ്‌പെഷ്യാലിറ്റി വൈദഗ്ധ്യമുള്ളവരുമാണ്.
റേഡിയോളജിസ്റ്റുകളല്ലാത്ത വിവിധ മെഡിക്കൽ പ്രാക്ടീഷണർമാരും അവരുടെ മേഖലകളിൽ ഉപ വിദഗ്ധരാകാൻ റേഡിയോളജി പഠിക്കുന്നു, ഇതിന് ഒരു ഉദാഹരണമാണ് ദന്തചികിത്സ.
മാക്‌സിലോഫേഷ്യൽ മേഖലയെ ബാധിക്കുന്ന അവസ്ഥകൾക്കുള്ള ചികിത്സാ മാർഗ്ഗനിർദ്ദേശം കണ്ടെത്തുന്നതിനായി നടത്തിയ റേഡിയോഗ്രാഫിക് ഇമേജിംഗ് പഠനങ്ങളുടെ ഏറ്റെടുക്കലും വ്യാഖ്യാനവും നല്കുന്ന ഓറൽ ആൻഡ് മാക്സില്ലോഫേഷ്യൽ റേഡിയോളജിയിൽ  (ഓറൽ മാക്സിലോഫേഷ്യൽ റേഡിയോളജി) ദന്തചികിത്സയിലുള്ളവർ സ്പെഷ്യലൈസ് ചെയ്യുന്നു.
നിയന്ത്രണങ്ങൾ
യുണൈറ്റഡ് സ്‌റ്റേറ്റ്‌സിൽ, മെഡികെയർ, മെഡികെയ്‌ഡ് നിയമങ്ങൾ, ഫൈനൽ റീട് റീഇംബേഴ്‌സ്‌മെന്റിന് യോഗ്യത നേടുന്നതിന് ടെലിറേഡിയോളജിസ്റ്റ് യുഎസ് മണ്ണിൽ ഉണ്ടായിരിക്കണമെന്ന് ആവശ്യപ്പെടുന്നു.
കൂടാതെ,  ടെലിറേഡിയോളജി സംവിധാനനങ്ങൾ HIPAA (ഹെൽത്ത് ഇൻഷുറൻസ് പോർട്ടബിലിറ്റി ആൻഡ് അക്കൌണ്ടബിലിറ്റി ആക്റ്റ് ഓഫ് 1996) നിയമം പാലിക്കുന്നത് ആയിരിക്കണം, ഇത് രോഗികളുടെ സ്വകാര്യത ഉറപ്പാക്കാൻ സഹായിക്കുന്നു.
HIPAA, എന്റിറ്റികൾക്ക് രോഗികളുടെ വ്യക്തിഗത വിവരങ്ങൾ ഉപയോഗിക്കാനാകുന്ന രീതികളെ പരിമിതപ്പെടുത്തുകയും എല്ലാ മെഡിക്കൽ വിവരങ്ങളുടെയും സ്വകാര്യത സംരക്ഷിക്കുകയും ചെയ്യുന്നു.
കൂടാതെ, ഫിസിഷ്യൻമാർക്ക് ആവശ്യമായ ലൈസൻസിംഗ് ആവശ്യകതകളും മെഡിക്കൽ ദുരുപയോഗ ഇൻഷുറൻസ് പരിരക്ഷയും യുഎസിലെ സംസ്ഥാന നിയമങ്ങൾക്ക് അനുസരിച്ച് ഓരോ സംസ്ഥാനത്തിനും വ്യത്യാസപ്പെട്ടിരിക്കുന്നു.
ഈ നിയമങ്ങൾ പാലിക്കുന്നുണ്ടെന്ന് ഉറപ്പാക്കുന്നത് വലിയ മൾട്ടി-സ്റ്റേറ്റ് ടെലിറേഡിയോളജി ഗ്രൂപ്പുകൾക്ക് ഒരു പ്രധാന ഓവർഹെഡ് ചെലവാണ്.
മെഡികെയറിന് (ഓസ്‌ട്രേലിയ) യുണൈറ്റഡ് സ്‌റ്റേറ്റ്‌സിലേതിന് സമാനമായ ആവശ്യകതകളുണ്ട്, അവിടെ ആരോഗ്യ-വാർദ്ധക്യ വകുപ്പാണ് മാർഗ്ഗനിർദ്ദേശങ്ങൾ നൽകുന്നത്, കൂടാതെ സർക്കാർ അടിസ്ഥാനമാക്കിയുള്ള പേയ്‌മെന്റുകൾ ആരോഗ്യ ഇൻഷുറൻസ് നിയമത്തിന് കീഴിലാണ് വരുന്നത്.
ഫെഡറൽ, സ്‌റ്റേറ്റ് തലങ്ങളിലും നടത്തപ്പെടുന്ന ഓസ്‌ട്രേലിയയിലെ നിയന്ത്രണങ്ങൾ എല്ലാ സമയത്തും കർശനമായ മാർഗ്ഗനിർദ്ദേശങ്ങൾ പാലിക്കപ്പെടുന്നുവെന്ന് ഉറപ്പാക്കുന്നു, പതിവായി വാർഷിക അപ്‌ഡേറ്റുകളും ഭേദഗതികളും അവതരിപ്പിക്കപ്പെടുന്നു (സാധാരണയായി എല്ലാ വർഷവും മാർച്ച്, നവംബർ മാസങ്ങളിൽ), നിയമനിർമ്മാണം പാലിക്കപ്പെടുന്നുവെന്ന് ഉറപ്പാക്കുന്നു.
ഓസ്‌ട്രേലിയയിലെ മെഡികെയർ, റേഡിയോളജി / ടെലിറേഡിയോളജി മേഘലയിലെ ഏറ്റവും പുതിയ മാറ്റങ്ങളിലൊന്ന് 2008 ജൂലൈ 1-ന് ഡയഗ്നോസ്റ്റിക് ഇമേജിംഗ് അക്രഡിറ്റേഷൻ സ്കീം (DIAS) അവതരിപ്പിച്ചതാണ്.
ഡയഗ്നോസ്റ്റിക് ഇമേജിംഗിന്റെ ഗുണനിലവാരം മെച്ചപ്പെടുത്തുന്നതിനും ആരോഗ്യ ഇൻഷുറൻസ് നിയമം ഭേദഗതി ചെയ്യുന്നതിനുമാണ് DIAS അവതരിപ്പിച്ചത്.
വ്യവസായ വളർച്ച
1990-കളുടെ അവസാനം വരെ ടെലിറേഡിയോളജി സംവിധാനം പ്രധാനമായും ഓഫ്‌സൈറ്റ് ലൊക്കേഷനുകളിൽ നിന്നുള്ള ഇടയ്ക്കിടെയുള്ള അടിയന്തര പഠനങ്ങളെ വ്യാഖ്യാനിക്കാൻ വ്യക്തിഗത റേഡിയോളജിസ്റ്റുകൾ അവരുടെ വീടുകളിൽ ഉപയോഗിച്ചിരുന്നവയാണ്.
സാധാരണ അനലോഗ് ഫോൺ ലൈനുകൾ വഴിയാണ് കണക്ഷനുകൾ ഉണ്ടാക്കിയത്.
ഇന്റർനെറ്റിന്റെയും ബ്രോഡ് ബാൻഡിന്റെയും വളർച്ച പുതിയ സിടി സ്കാനർ സാങ്കേതികവിദ്യയുമായി സംയോജിപ്പിച്ച് രാജ്യത്തുടനീളമുള്ള എമർജൻസി റൂമുകളിലെ ട്രോമ കേസുകളിൽ അത്യന്താപേക്ഷിതമായ ഉപകരണമായി മാറിയതിനാൽ ടെലിറേഡിയോളജി അതിവേഗം വികസിച്ചു.
സിടി സ്കാനുകളോ എംആർഐകളോ വായിക്കാൻ ER ഫിസിഷ്യൻമാർക്ക് പരിശീലനം ലഭിച്ചിട്ടില്ലാത്തതിനാൽ, റേഡിയോളജിസ്റ്റുകൾ ദിവസത്തിൽ 8-10 മണിക്കൂറും ആഴ്ചയിൽ അഞ്ചര ദിവസവും ജോലിയിൽ 24/7 കവറേജിലേക്ക് മാറി.
ഒരു റേഡിയോളജിസ്റ്റ് മാത്രമുള്ള ചെറിയ ഗ്രാമീണ സൗകര്യങ്ങളിൽ ഇത് ഒരു പ്രത്യേക വെല്ലുവിളിയായി മാറി.
ഈ സാഹചര്യങ്ങൾ രാജ്യത്തുടനീളമുള്ള ആശുപത്രികൾക്കും റേഡിയോളജി ഗ്രൂപ്പുകൾക്കും മെഡിക്കൽ ഔട്ട്‌സോഴ്‌സിംഗ്, ഓഫ്-സൈറ്റ് ടെലിറേഡിയോളജി ഓൺ-കോൾ സേവനങ്ങൾ നൽകുന്ന സ്ഥാപനങ്ങളുടെയും ഗ്രൂപ്പുകളുടെയും കുതിച്ചുചാട്ടത്തിന് കാരണമായി.
ഒരു ഉദാഹരണമായി, ഒരു ടെലിറേഡിയോളജി സ്ഥാപനം ടെക്സാസ് ആസ്ഥാനമായുള്ള ഡോക്ടർമാരെ ഇൻഡ്യാനയിലെ ഒരു ആശുപത്രിയിലെ ട്രോമ കവർ ചെയ്യുന്നതിന് സഹായിച്ചേക്കാം.
ചില സ്ഥാപനങ്ങൾ ഓസ്‌ട്രേലിയ, ഇന്ത്യ തുടങ്ങിയ സ്ഥലങ്ങളിൽ പോലും വിദേശ ഡോക്ടർമാരെ ഉപയോഗിച്ചു.
പോൾ ബെർഗർ സ്ഥാപിച്ച നൈറ്റ്‌ഹോക്ക്, യുഎസ് ആശുപത്രികളിൽ നൈറ്റ്‌കോൾ നൽകുന്നതിന് സമയമേഖലാ വ്യത്യാസം ഉള്ള വിദേശത്ത് (തുടക്കത്തിൽ ഓസ്‌ട്രേലിയയും പിന്നീട് സ്വിറ്റ്‌സർലൻഡും) യുഎസ് ലൈസൻസുള്ള റേഡിയോളജിസ്റ്റുകളെ ആദ്യമായി നിയമിച്ചു.
നിലവിൽ, ടെലിറേഡിയോളജി സ്ഥാപനങ്ങൾ വിലനിർണ്ണയ സമ്മർദ്ദം നേരിടുന്നു.
അമേരിക്കയിലുടനീളം ചെറുതും വലുതുമായ 500-ലധികം സ്ഥാപനങ്ങൾ ഉണ്ട്.
ലാഭേച്ഛയില്ലാത്തത്
വികസിത രാജ്യങ്ങളിൽ ടെലിറേഡിയോളജി തഴച്ചുവളരുന്നുണ്ടെങ്കിലും, വികസ്വര രാജ്യങ്ങളുമായി ടെലിറേഡിയോളജിക്കൽ ലിങ്കുകൾ വളരെ കുറവാണ്.
റേഡിയോളജി സേവനങ്ങൾ നടപ്പിലാക്കുന്നതിനുള്ള തടസ്സങ്ങൾ വിശ്വസനീയമായ ലിങ്കുകൾ സജ്ജീകരിക്കുന്നത് സങ്കീർണ്ണമാക്കുന്നു.
ലളിതവും ചെലവ് കുറഞ്ഞതുമായ ടെലിറേഡിയോളജി സൊല്യൂഷനുകളുടെ നിരവധി ഉദാഹരണങ്ങൾ സാറ്റൽലൈഫും സ്വിൻഫെൻ ചാരിറ്റബിൾ ട്രസ്റ്റും ഉപയോഗിച്ചിട്ടുണ്ട്.
1987-ൽ സമാധാനത്തിനുള്ള നോബൽ സമ്മാന ജേതാവായ ബെർണാഡ് ലോൺ സ്ഥാപിച്ച സാറ്റൽലൈഫ് (ബോസ്റ്റൺ) ഒരു ലോ-ഓർബിറ്റ് ഉപഗ്രഹവും മെഡിക്കൽ ഡാറ്റാ ആശയവിനിമയത്തിനായി ഹാൻഡ്‌ഹെൽഡ് കമ്പ്യൂട്ടറുകളും മൊബൈൽ ഫോണുകളും പോലുള്ള മൊബൈൽ കമ്പ്യൂട്ടിംഗ് ഉപകരണങ്ങളും ഉപയോഗിക്കുന്ന ആദ്യത്തെ ലാഭേച്ഛയില്ലാതെ പ്രവർത്തിക്കുന്ന സ്ഥാപനമാണ്.
1998 മുതൽ, ലോർഡ് ആൻഡ് ലേഡി സ്വിൻഫെൻ സ്ഥാപിച്ച യുകെ ആസ്ഥാനമായുള്ള ലാഭരഹിത സംഘടനയായ സ്വിൻഫെൻ ചാരിറ്റബിൾ ട്രസ്റ്റ്, വിദൂര സ്ഥലങ്ങളിലെ ആരോഗ്യ പ്രവർത്തകർക്ക് ഇന്റർനെറ്റ് ആക്‌സസും ഡിജിറ്റൽ ക്യാമറയും നൽകുകയും വികസ്വര രാജ്യങ്ങളിലെ ആശുപത്രികളിലെ ഡോക്ടർമാരെ മെഡിക്കല് സർജിക്കൽ കൺസൾട്ടണ്ടുമായി ബന്ധിപ്പിക്കുന്നതിനായി ടെലിമെഡിസിൻ സേവനവും നല്കി.
2007 ൽ ഡോ. ജീൻ-ബാപ്റ്റിസ്റ്റ് നീഡർകോൺ, ഡോ. ജെറാൾഡ് വാജ്‌നാപെൽ എന്നിവർ ചേർന്ന് സ്ഥാപിച്ച ലക്സംബർഗ് ആസ്ഥാനമായുള്ള ലാഭേച്ഛയില്ലാത്ത സ്ഥാപനം ആയ ടെലിറേഡിയോളജി സാൻസ് ഫ്രോണ്ടിയേഴ്സ് (അതിർത്തികളില്ലാത്ത ടെലിറേഡിയോളജി),  വികസ്വര രാജ്യങ്ങൾക്ക് പ്രൊഫഷണൽ ക്ലൗഡ് കമ്മ്യൂണിക്കേഷൻ സിസ്റ്റം ഉപയോഗിച്ച് ടെലിറേഡിയോളജി ഇമേജിംഗ് സേവനങ്ങൾ നൽകാൻ തുടങ്ങി.
ഇന്ന്, വെർച്വൽ റേഡിയോളജിക് (vRad) പോലെയുള്ള പല സ്ഥാപിത സ്വകാര്യ ടെലിറേഡിയോളജി പ്രാക്ടീസുകൾ എൻ‌ജി‌ഒകൾക്കൊപ്പം ഗ്രാമീണ ആരോഗ്യ കേന്ദ്രങ്ങളിൽ നിന്നുള്ള റേഡിയോഗ്രാഫുകൾ സൗജന്യമായി റിപ്പോർട്ടുചെയ്യുന്നു.
ഇതും കാണുക DICOM PACS റേഡിയോളജി RIS ടെലിമെഡിസിൻ നി‍ർമ്മിത ബുദ്ധി അവലംബം
ടെലിപ്രിന്റർ ഇംഗ്ലീഷ് വിലാസം https://ml.wikipedia.org/wiki/Teleprinter ടെലിടൈപ് യന്ത്രം രണ്ടാം ലോകമഹായുദ്ധ കാലത്ത്.
1930 -ലെ ഒരു ടെലിടൈപ് യന്ത്രം
ടെലിഗ്രാഫ് സംവിധാനത്തിൽ അയക്കുന്നിടത്തും സ്വീകരിക്കുന്നിടത്തും ടൈപ്റൈട്ടറുകൾ ഉപയോഗപ്പെടുത്താൻ കഴിഞ്ഞിരുന്ന വാർത്താവിനിമയോപാധിയാണ് ടെലിപ്രിന്റർ .
ഇന്ന് ഏകദേശം പൂർണമായും ഉപയോഗത്തിലില്ലാതായിക്കഴിഞ്ഞിരിക്കുന്ന ഇത് ഒരുകാലത്ത് ദിനപത്രങ്ങളുടെ കാര്യാലയങ്ങളിലും മറ്റും വ്യാപകമായി ഉപയോഗിച്ചിരുന്നു.
ഇതിനെ അടിസ്ഥാനമാക്കി ബധിരർക്കായി നിർമിച്ചിട്ടുള്ള റ്റിഡിഡി (Telecommunications Devices for the Deaf) എന്ന ഉപകരണം ഇപ്പോഴും ഉപയോഗിക്കപ്പെടുന്നു.
ടെലിഫോട്ടോ ലെൻസ് ഇംഗ്ലീഷ് വിലാസം https://ml.wikipedia.org/wiki/Telephoto_lens ടെലിഫോട്ടോ ലെൻസുകൾ
വിദൂരവസ്തുക്കളെ അടുത്ത് കാണിക്കുന്ന തരം ലെൻസുകളാണു് ടെലിഫോട്ടോ ലെൻസുകൾ .
അതായത് ഇതിനു് വളരെ ചെറിയ ഒരു വീക്ഷണകോണിലുള്ള വസ്തുക്കളുടെ ചിത്രമേ എടുക്കാൻ സാധിക്കുകയുള്ളൂ.
ഇത്തരം ലെൻസുകൾക്കു് ഫോക്കസ് ദൂരം കൂടുതലായിരിക്കും.
ഈ ഫോക്കസ് ദൂരത്തിനനുസരിച്ച് ഫിലിം ക്രമീകരിക്കേണ്ടതുകൊണ്ട് ഈ ലെൻസ് ക്യാമറക്കു മുന്നിൽ നീണ്ടിരിക്കുന്ന കുഴലിനു മുന്നിലായിരിക്കും ഘടിപ്പിച്ചിരിക്കുന്നതു്.
പോസിറ്റീവ് ലെൻസ് സംവിധാനവും അതിൽനിന്ന് വളരെ അകലത്തിൽ ഉറപ്പിച്ചിട്ടുള്ള നെഗെറ്റീവ് ലെൻസ് സംവിധാനവും ചേർന്ന ഘടനയാണിതിനുള്ളതു്.
വർണ സംശോധനം (colour corrrection) ആവശ്യമെങ്കിൽ രണ്ടു സംവിധാനങ്ങളിലും അത് വെവ്വേറെയായി ചെയ്യേണ്ടതായി വരും.
ടെലിഫോട്ടോ ലെൻസ് ഉപയോഗിക്കുമ്പോൾ വിരൂപണം (distortion) സംഭവിച്ചാൽ അത് നേരെയാക്കാൻ ബുദ്ധിമുട്ടാണു്.
വിവിധതരം ടെലിഫോട്ടോ ലെൻസുകൾ
പ്രധാനമായും മൂന്നുതരത്തിലുള്ള ടെലിഫോട്ടോ ലെൻസുകൾ നിലവിലുണ്ടു് .
മീഡിയം ടെലിഫോട്ടോലെൻസ് 85എം‌എം മുതൽ 135എം‌എം വരെ ഫോക്കസ് ദൂരം ഉള്ള ടെലിഫോട്ടോ ലെൻസുകളാണിവ.
ലോങ്ങ് ടെലിഫോട്ടോലെൻസ് 135എം‌എം മുതൽ 300എം‌എം വരെ ഫോക്കസ് ദൂരം ഉള്ള ടെലിഫോട്ടോ ലെൻസുകളാണു ലോങ്ങ് ടെലിഫോട്ടോലെൻസ്.
സൂപ്പർ ടെലിഫോട്ടോലെൻസ് 300എം‌എംനു മുകളിൽ ഫോക്കസ് ദൂരം ഉള്ള ടെലിഫോട്ടോലെൻസുകൾ സൂപ്പർ ടെലിഫോട്ടോലെൻസ് എന്നറിയപ്പെടുന്നു.
അവലംബം ↑ R. E. Jacobson, The manual of photography: photographic and digital imaging, page 93 ↑
ടെലിപോർട്ടേഷൻ
ടെലിപോർട്ടഷൻ എന്നാൽ ഒരു പദാർത്ഥത്തെ ഒരു സഥലത്തുനിന്ന് മറ്റൊരു സ്ഥലത്തേക്ക് ചലനം കൂടാതെ മാറ്റുന്ന പ്രക്രിയയാണ് .
അതായത് പഥാർത്ഥത്തിന് സ്ഥാനമാറ്റം മാത്രമേ സംഭവിക്കൂ, ചലനം ഉണ്ടാകില്ല.
ഉദാഹരണത്തിന് ഒരു മാജിക്‌ഷോയിൽ സ്റ്റേജിലിരിക്കുന്ന ഒരു ആളെ അവിടന്ന് അപ്രത്യക്ഷമാക്കി സ്റ്റേജിന് പുറകിൽ നിന്ന് വരുത്തുന്നത് പോലെ വളരെ നേരിയ സമയം കൊണ്ട് സ്ഥാന ഭ്രംശം വരുത്തുന്ന പ്രക്രിയ.